Γνωρίζοντας και ζωγραφίζοντας το Βόρειο Σέλας!!

 Για τα φετινά Χριστούγεννα με τους μαθητές της Α, Β, Γ, και Δ τάξη μιλήσαμε και ζωγραφίσαμε ένα εντυπωσιακό φωτεινό ουράνιο φαινόμενο, το Βόρειο Σέλας. Το Βόρειο Σέλας παρατηρείται στα ανώτερα στρώματα της ατμόσφαιρας και είναι ορατό κυρίως στους πόλους, για αυτό και ονομάζεται επίσης Πολικό Σέλας.

 Μάθαμε να ζωγραφίζουμε επάνω σε μια σκούρη επιφάνεια με νερομπογιές. Να περιμένουμε υπομονετικά να στεγνώσει η επιφάνεια και να αποκαλύπτονται σταδιακά τα χρώματα που έχουμε τοποθετήσει. Να δίνουμε βάθος στην εικόνα μας σχεδιάζοντας και χρωματίζοντας μεθοδικά και να δημιουργούμετην κατάλληλη κορνίζα η οποία αναδεικνύει με τον καλύτερο τρόπο το έργο του κάθε παιδιού!